ড.মুরসীর বিরুদ্ধে সামরিক অভ্যুত্থান বিশ্বের নানা দেশের ইসলামপন্থিদের এক নতুন বাস্তবতার মুখোমুখি খাড়া করেছে। এতদিনও যারা গণতান্ত্রিক পথে নির্বাচনের মাধ্যমে দেশের ভাগ্য পরিবর্তনে বিশ্বাস রাখতো তাদের সে ধারণাটি এখন চ্যালেঞ্জের মুখে। অনেকেই শুরু থেকে বলে আসছে,নির্বাচনে জিতলেও প্রতিষ্ঠিত কায়েমী স্বার্থবাদী মহল সে বিজয়কে ব্যর্থ করে দিবে।তাদের মতটি এখন সঠিক প্রমানিত হলো।তাদের যুক্তি ছিল,প্রতিটি দেশেই একটি প্রশাসনিক,সামরিক, বিচারবিভাগীয় ও রাজনৈতীক অবকাঠামো থাকে।পতিতাবৃত্তিকে অবলম্বন করে যেমন বহু মানুষ বেঁচে থাকে,তেমনি এসব রাষ্ট্রীয় সেক্যুলার অবকাঠামোকে আঁকড়ে ধরে বহু লক্ষ মানুষের পকেটে বিপুল অর্থায়ন ঘটে। তারাই সেক্যুলার রাষ্ট্রের আপোষহীন পাহারাদার। ব্রিটিশ কাফেরদের আইনের উপর উকিল-ব্যারিস্টার ও বিচারক হয়ে যারা কোটি কোটি উপার্জন করে ও বিপুল ক্ষমতার অধিকারি হয় তারা কি চাইবে বাংলাদেশের আদালতে শরিয়তি আইন চালু হোক? ইসলামের বিরুদ্ধে তারাই তো প্রথমে অস্ত্র ধরবে।মিশরে তো সেটিই ঘটছে।ইসলামী রাষ্ট্র প্রতিষ্ঠার বিরুদ্ধে তাই শুধু চোর-ডাকাত,মদ্যপায়ী,সূদী ব্যবসায়ী,স্বৈরাচারি,সন্ত্রাসী,দেহব্যবসায়ী এবং সেক্যুলার রাজনীতিবিদ ও বুদ্ধিজীবীগণই নয়,সেক্যুলার আদালতের বিচারক ও আইনব্যবসায়ীরাও। তাই বাংলাদেশের মত দেশে ইসলামপন্থিরা শুধু লগিবৈঠার আঘাতে বা র‌্যাবের হাতেই মারা পড়ছে না,তাদের হত্যায় আদালতের বিচারকগণও সমান আগ্রহী। অনুরূপ অবস্থা মিশরেও। মিশরের আদালত তাই প্রকৃত খুনিদের বিচার নিয়ে আগ্রহী নয়। আগ্রহী নয় হুসনী মোবারক ও তার সাথীদের কুকর্মের বিচার নিয়েও। কিন্তু বিচারে তোলার দ্রুত আয়োজন হচ্ছে ড. মুরসীর বিরুদ্ধে।